open-index/open-wikipedia-markdown huggingface dataset:
இரேனியம் மூவாக்சைடு

**இரேனியம் மூவாக்சைடு** *(Rhenium trioxide)* என்பது ReO3  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இச்சேர்மம் இரேனியம் டிரையாக்சைடு, இரேனியம்(VI) ஆக்சைடு என்ற பெயர்களாலும் அழைக்கப்படுகிறது. உலோகத்தின் பளபளப்புடன் சிவப்பு நிறத் திண்மமாக தோற்றத்தில் தாமிரம் போல இது காட்சியளிக்கிறது. ஏழாவது குழு தனிமங்களில் (Mn, Tc, Re) நிலைப்புத்தன்மை கொண்ட ஒரே மூவாக்சைடு இரேனியம் மூவாக்சைடு ஆகும். 

## தயாரிப்பு

இரேனியம்(VII) ஆக்சைடை கார்பனோராக்சைடு கொண்டு ஒடுக்குவதன் மூலம் இரேனியம் மூவாக்சைடைத் தயாரிக்கலாம்
:Re2O7  +  CO   →   2 ReO3  +  CO2. 

இரேனியம்(VII) ஆக்சைடை டையாக்சேனைப் பயன்படுத்தியும் ஒடுக்கி இதைத் தயாரிக்கிறார்கள் .

## கட்டமைப்பு

தொடக்கநிலை கனசதுர அலகுக் கூடாக இரேனியம் ஆக்சைடு படிகமாகிறது. 3.742 Å  அல்லது 374.2 பைக்கோ மீட்டர் என்ற  அணிக்கோவை அளவுருக்களை இப்படிகம் பெற்றுள்ளது. மேலும், அலகுக்கூட்டின் மையத்தில் பெரிய A நேர்மின் அயனி இடம்பெறாத பெரோவ்சிகைட்டின் கட்டமைப்பை ஒத்ததாகவும் இரேனியம் மூவாக்சைடின் கட்டமைப்பு உள்ளது. ஒவ்வொரு இரேனிய மையமும் ஆறு ஆக்சிசன் மையங்களால் ஆன எண்முக முக்கோணகத்தால் சூழப்பட்டுள்ளன. இந்த எண்முக முக்கோணகம் முப்பரிமாண கட்டமைப்பாக உருவாக மூலைகளைப் பகிர்ந்து கொள்கின்றன. ஒவ்வொரு ஆக்சிசன் அணுவும் இரண்டு அண்டை இரேனியம் அணுக்களை பெற்றிருப்பதால் இதில் ஆக்சிசனின் ஒருங்கிணைவு எண் 2 ஆகும் . 

## பண்புகள்

வெற்றிடத்தில் 400 பாகை செல்சியசு வெப்பநிலைக்குச் சூடுபடுத்தினால் இது விகிதச்சமமின்றி பிரிகையடைகிறது :
: 3 ReO3   →   Re2O7  +   ReO2.

:3 ReO3 → Re2O7 + ReO2

ஆக்சைடுகளில் வழக்கத்திற்கு மாறான ஓர் ஆக்சைடாக இரேனியம் மூவாக்சைடு திகழ்கிறது. ஏனெனில் இது மிக குறைவான மின் தடையைக் கொடுக்கிறது. வெப்பநிலை குறைவதற்கேற்ப இதன் மின்தடையும் குறைந்து ஒரு உலோகம் போன்ற பண்பை வெளிப்படுத்துகிறது. 300 கெல்வின் வெப்பநிலையில் இதன் மின் தடை 100.0 nΩ•m,  ஆகும். அதேபோல 100 கெல்வின் வெப்பநிலையில் இதன் மின் தடை 6.0 nΩ•m ஆகக் குறைகிறது. இந்த அளவு கிட்டத்தட்ட 17 மடங்கு குறைவாகும் .

## பயன்கள்

அமைடு ஒடுக்க கரிமத் தொகுப்பு வினைகளில் இரேனியம் மூவாக்சைடு சில பயன்களை அளிக்கின்றது . 
 
## மேற்கோள்கள்

பகுப்பு:இரேனியம் சேர்மங்கள்
பகுப்பு:ஆக்சைடுகள்
பகுப்பு:ஐதரசனேற்ற வினையூக்கிகள்
கார்பேத்திய மலைகள்

**கார்ப்பேத்திய மலைகள்** (*Carpathian Mountains*) அல்லது **கார்ப்பேத்தியம்** (*Carpathians*, ) நடுவ, கிழக்கு ஐரோப்பாவில்  ஏறத்தாழ  நீளமான வட்டவில்லையாகவுள்ள மலைத் தொடர் அமைப்பாகும். இவை ஐரோப்பாவில்,  நீளமுள்ள எசுக்காண்டினாவிய மலைகளை அடுத்து)  இரண்டாவது-நீளமான மலைத்தொடராகும்.

ஐரோப்பாவின் பெருமளவிலான பழுப்புநிறக் கரடிகள், ஓநாய்கள், ஐரோப்பிய மான்கள், லின்க்ஸ் பூனைகள்  இம்மலைத்தொடர்களில், மிகக் கூடுதலாக உருமேனியாவில், வாழ்கின்றன. தவிரவும் ஐரோப்பாவின் மூன்றில் ஒரு பங்கு தாவரவினங்கள் இங்குள்ளன. கார்ப்பேத்தியத்திலும் அதன் மலையடிவாரங்களிலும் பல வெந்நீர், கனிம நீரூற்றுகள் உள்ளன; உருமேனியாவில் மட்டுமே ஐரோப்பாவின் மூன்றில் ஒருபங்கு நீரூற்றுகள் உள்ளன. இதேபோல உருமேனியாவில், உருசியாவை அடுத்து, இரண்டாவது பெரிய புவிப்பரப்பு கன்னிக் காடுகள் அமைந்துள்ளன; 250,000 எக்டேரில் (65%) பரந்துள்ள இவற்றில் பெரும்பாலானவை கார்ப்பத்தேயத்தில் அமைந்துள்ளன. தெற்கு கார்ப்பேத்தியத்தில் ஐரோப்பாவின் பிளவுபடாத மிகப் பெரிய  வனப்பகுதி உள்ளது.

கார்ப்பத்தியம் வடமேற்கில் செக் குடியரசில் (3%) தொடங்கி  சிலோவாக்கியா (17%), போலந்து (10%), அங்கேரி (4%), உக்ரைன் (10%) செர்பியா (5%) மற்றும் தென்கிழக்கிலுள்ள உருமேனியா (50%) வரை வட்டவிலையாக அமைந்துள்ளது.
## மேற்கோள்கள்

## வெளி இணைப்புகள்

* Ukrainian Carpathian Mountains photos 
* http://www.carpati.org/
* http://www.alpinet.org/
* Orographic map highlighting Carpathian mountains
* Hiking trails in Ukrainian Carpathian Mountains
* Carpathian Mountains Images
* Ukrainian Carpathian Mountains panoramic photos 
* Green Ukraine - guide in the Ukrainian Carpathians

பகுப்பு:ஐரோப்பிய மலைத்தொடர்கள்
வைத்தியநாதர் கோயில், பரளி

**வைத்தியநாதர் கோயில், பரளி**  (Vaijnath temple, Parli) என்பது இந்தியாவின் மகாராட்டிர மாநிலத்தின், பீடு மாவட்டத்தில் உள்ள பரளி என்னும் நகரத்தில் அமைந்துள்ள ஒரு இந்துக் கோயில் ஆகும். இது சிவனுக்காக அமைக்கப்பட்டுள்ள 12 ஜோதிர்லிங்கத் தலங்களுள் ஒன்று என்று கருதப்படுகிறது. 
## தொன்மவியல்
தேவர்களைக் கொடுமைப்படுத்திய சூரபத்மனுடைய அசுரர் படைகளுக்கும், தேவசேனாதிபதியான கார்த்திகேயன் தலைமையிலான தேவர் படைகளுக்கும் இடையில் போர் நடந்தது. இந்தப் போரில் காயமுற்றவர்களுக்கு மருத்துவம் பார்க்கும் பொருட்டு சிவன் வைத்தியராக வந்தமையால் வைத்தியநாதர் எனப் பெயர்பெற்றார். வைத்தியநாதர் மருந்துகளுடன் இங்கு வந்து தங்கியதால் இத்தலம் வைத்தியநாதம் எனப் பெயர்பெற்றது.
## கோயில் அமைப்பு
இக்கோயில் சிறு குன்றின்மீது அமைந்துள்ளது. கோயிலுக்குச் செல்ல வடக்குப் பக்கமாகவும், கிழக்குப் பக்கமும் படிக்கட்டுகள் அமைக்கப்பட்டுள்ளன. கோயிலைச் சுற்றி அழகான கோட்டைபோன்ற அமைப்பு உள்ளது. கோயிலின் கோபுரமானது அரைகோள வடிவில் கட்டப்பட்டுள்ளது. கோயிலானது இரண்டு திருச்சுற்றுகளைக் கொண்டுள்ளது. கருவறையில் வைத்தியநாதர் லிங்கவடிவில் காட்சியளிக்கிறார். கருவறைக்குள் சென்று லிங்கத்தைத் தொட்டு வணங்க பக்தர்கள் அனுமதிக்கப்படுகின்றனர். கோயிலின் பரிவார தெய்வங்களாக காளி, வீரபாகு, அனுமன், கார்த்திகேயன், ஐயப்பன், விஷ்ணு ஆகியோர் உள்ளனர். 
## மேற்கோள்கள்

பகுப்பு:சோதிலிங்க சிவன் கோயில்கள்
பகுப்பு:பீடு மாவட்டம்
பகுப்பு:மகாராட்டிர இந்துக் கோயில்கள்
இஷ்தர் கோயில் நுழைவாயில்

**இஷ்தர் கோயில் நுழைவாயில்** (**Ishtar Gate **) () புது பாபிலோனியப் பேரரசர் இரண்டாம் நெபுகாத்நேசர், தற்கால ஈராக் நாட்டின் பண்டைய பாபிலோன் நகரக் கோட்டையின் எட்டு நுழைவாயில்களில் ஒன்றில் நிறுவிய **[[எஸ்தர், சுமேரியக் கடவுள்|இஷ்தர்]]** தெய்வத்திற்கான கோயிலின்  நுழைவு வாயில் ஆகும்.

இஷ்தர் கோயில் நுழைவாயிலை, கிமு 575ல் புது பாபிலோனியப் பேரரசர் இரண்டாம் நெபுகாத்நேசர் (ஆட்சிக் காலம்:கிமு 604 - 562) கிமு 575ல் 120  சிங்கங்கள், காளை மற்றும் யாழிகளின் சிற்பங்களுடன் கட்டினார்.

இஷ்தர் கோயிலின் கோட்டைச்சுவர் மற்றும் நுழைவு வாயில், கிபி 1930ல் நடைபெற்ற அகழ்வாய்வில் கண்டெடுக்கப்பட்டது. இஷ்தர் கோயில் நுழைவுவாயிலை சீரமைத்து பெர்லின் நகரத்தின் பெர்கமோன் அருங்காட்சியகத்தில் காட்சிக்கு வைக்கப்பட்டுள்ளது.

## வரலாறு
புது பாபிலோனியப் பேரரசர் இரண்டாம் நெபுகாத்நேசர் கிமு 575ல் பாபிலோனியர்களின் **இஷ்தர்** எனும் தாய்க் கடவுளுக்கு மெருக்கூட்டிய செங்கற்களால் கோயில் சுவர்களை எழுப்பினார். இச்சுவர்களில் பாபிலொனியக் கடவுளர்களை போற்றும் வகையில் 120 சிங்கங்கள், காளைகள் மற்றும் யாழிகளின் சிற்பங்களை நிறுவினார்.

பண்டைய உலக அதிசயங்களில் ஒன்றாக பாபிலோனின் இஷ்தர் கோயில் நுழைவாயில் போற்றப்படுகிறது.

## படக்காட்சிகள்


File:Ishtar-gate-بوابة-عشتار.jpg|பாபிலோன் நகரத் தொல்லியல் களத்தின் சிதிலங்கள், புகைப்படம் ஆண்டு 1930
File:Cuneiform script on the Ishtar Gate (5337075123).jpg|ஆப்பெழுத்து கல்வெட்டு
File:Ish-tar Gate detail.jpg|
File:Pergamonmuseum Ishtartor 05.jpg|இஷ்தர் நுழைவாயில், பெர்கமோன் அருங்காட்சியகம், பெர்லின் 
File:Ishtar Gate Dragon.JPG| இஷ்தர் கோயில் நுழைவாயிலின் யாழிச் சிற்பம், இஸ்தான்புல் தொல்பொருள் அருங்காட்சியகம், துருக்கி  
File:Pergamonmuseum Ishtartor 02.jpg|இஷ்தர் கோயில் கதவில் பொறித்த பாபிலோனின் தொன்மவியல் விலங்கு 
File:Pergamon Museum Berlin 2007085.jpg| இரண்டாம் நெபுகாத்நேசர் கட்டிய இஷ்தர் கோயிலின் கல்வெட்டுக் குறிப்புகள் 
File:Berlín - Pergamon - Porta d'Ishtar - Lleons.JPG|மெசொப்பொத்தேமியாவின் சிங்கங்கள் மற்றும் பூக்களால் அலங்கரிக்கப்பட்ட கடவுள் உலா வீதி
File:Vorderasiatisches Museum Berlin 003 (cropped).jpg|பாபிலோனிய சிங்கச் சிற்பங்கள்  
File:Close-up of Ishtar Gate tiles, Pergamon Museum 3.jpg|இஷ்தர் கோயில் நுழைவாயில் சுவரின் காளையின் சிற்பம் 
File:Ihstar Gate RB.JPG|இஷ்தர் கோயில் நுழைவாயிலின் மாதிரிக்காட்சி, பாபிலோன், 
 


## இதனையும் காண்க
* இரண்டாம் நெபுகாத்நேசர்
* இஷ்தர்
* இஷ்தரின் நட்சத்திரம்
* இஷ்தரின் சிங்கம்
* பண்டைய உலக அதிசயங்கள்
* ஊரின் சிகூரட்
* மெசொப்பொத்தேமியா
* பாபிலோனியா
* புது பாபிலோனியப் பேரரசு
* சுமேரியக் கட்டிடக்கலை
* சுமேரியர்களின் மதம்
* சுமேரிய கடவுள்கள்

## மேற்கோள்கள்

*

## வெளி இணைப்புகள்

*Pictures of lion & dragon at the Röhsska museum, Gothenburg
*Neo-Babylonian Art: Ishtar Gate and Processional Way 

பகுப்பு:மெசொப்பொத்தேமியா
பகுப்பு:மெசொப்பொத்தேமியாவின் வரலாறு
பகுப்பு:பாபிலோனியா
பகுப்பு:பண்டைய அண்மைக் கிழக்கின் தொல்பொருட்கள்
இரேனியம் இருசெலீனைடு

**இரேனியம் இருசெலீனைடு** *(Rhenium diselenide)* என்பது ReSe2  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதை இரேனியம் டைசெலீனைடு என்றும் அழைப்பார்கள். அடுக்குக் கட்டமைப்பை கொண்டுள்ள இச்சேர்த்தின் ஒவ்வொரு அடுக்கிலும் அணுக்கள் வலிமையாகப் பிணைக்கப்பட்டுள்ளன. மேலும் பலவீனமான வாண்டர்வால்சு பிணைப்புகளால் இவ்வடுக்குகள் ஒன்றாகப் பிணைக்கப்பட்டுள்ளன. எனவே ஒட்டுமொத்தப் பிணைப்பிலிருந்து அடுக்குகளை எளிமையாக உரித்துப் பிரிக்கமுடியும்.
 
## தயாரிப்பு

மிகச் சிறிய தடிமனுடைய மூன்று- அணு அடுக்குகள் கொண்ட இரேனியம் இருசெலீனைடு சேர்மத்தை சுற்றுச்சூழல் அழுத்தத்தில் வேதியியல் ஆவிப்படிவு முறையில் தயாரிக்க முடியும். ஆர்கான் மற்றும் ஐதரசன் வாயுக்களின் கலவை ஒரு குழாயின் வழியாக செலுத்தப்படுகிறது. இக்குழாயின் முனைகள் வெவ்வேறு வெப்பநிலையில் வைக்கப்படுகின்றன. தளப்பொருளும் ReO3 தூளும் சூடான முனையில் வைக்கப்பட்டு 750 பாகை செல்சியசு வெப்பநிலைக்கு சூடுபடுத்தப்படுகிறது. செலீனியம் தூள் குளிர் முனையில் வைக்கப்பட்டு 250 பாகை செல்சியசு வெப்பநிலை பராமரிக்கப்படுகிறது

:2 ReO3 + 7 Se → 2 ReSe2 + 3 SeO2.
 
## பண்புகள்

இடைநிலை உலோகங்களின் மற்ற சால்கோகெனைடுகள் போல இரேனியமும் அடுக்குக் கட்டமைப்பை ஏற்றுள்ளது. இருப்பினும் மற்ற அடுக்கு சால்கோகெனைடுகள் உயர் அறுகோணக சீரொழுங்கில் உள்ளன. இரேனியம் இருசெலீனைடு மிகக் தாழ்ந்த முச்சரிவு சீரொழுங்கை ஏற்றுள்ளது. இச்சீரொழுங்கு ஒட்டுமொத்த கட்டமைப்பு நிலையிலிருந்து ஒற்றை அடுக்கிற்கு மாறுவதில்லை . 

## மேற்கோள்கள்

பகுப்பு:இரேனியம்(IV) சேர்மங்கள்
பகுப்பு:செலீனைடுகள்
பகுப்பு:ஒற்றை அடுக்குகள்
பீடோ

**பீடோ** (PHAEDO) என்பது சாக்ரட்டீசின் மரணம் பற்றிய ஒரு நூல்  ஆகும்.
சாக்ரட்டீசு மரண தண்டனைப் பெற்று நஞ்சு அருந்தி சாகும் தறுவாயில், நடந்த நிகழ்வுகளையும்  உரையாடல்களையும் பதிவு செய்த நூல் ஆகும். சாக்ரடிஸ் இறந்த பிறகு அவரது உடலைப் புதைப்பதா எரிப்பதா என விவாதிக்கப்பட்டது. இறந்த பிறகு உயிரின் நிலை  என்ன? எங்கு போகும்? போன்ற கேள்விகள் எழுப்பப்பட்டன? 

பீடோ என்பவன் சாக்ரட்டீசின் மாணவன் மற்றும் நண்பன் ஆவான். சாக்ரட்டீசு சாகும்போது உடன் இருந்து கண்ணீர் வடித்தவன். இந்த உரையாடல்களை எக்சக்கிரட்டசு என்பவருக்கு எடுத்துச் சொல்வதாக இந்த நூல் உள்ளது.
பீடோ என்ற இந்த நூல் என்றி அரிஸ்டிபஸ் என்பவரால் 1160 இல் கிரேக்க  மொழியிலிருந்து இலத்தின் மொழிக்கு மொழிபெயர்ப்பு செய்யப்பட்டது. இந்த நூல் சாக்ரட்டீசின் மாணவர் பிளேட்டோவின் பெரும் படைப்புகளில் ஒன்றாகக் கருதப்படுகின்றது.   

ஆன்மா என்பது அழியாத ஒன்று என்பது சாக்ரட்டீசு பேசிய உரையாடலின்  மிகச் சாரமான கருத்து ஆகும். ஏதென்சு நீதி மன்றம் சாக்ரட்டீசுக்கு மரணத்  தண்டனை விதித்து  சிறைக்கு அவரை அனுப்பியது. அரசால் அங்கீகரிக்கப்பட்ட கடவுள்களை நம்பாமல்  இளைஞர்களின் மனத்தைக் கெடுப்பதாக சாக்ரட்டீசு மீது குற்றம் சாற்றப்பட்டு தண்டிக்கப்பட்டார். 

## உசாத்துணை

பகுப்பு:நூல்கள்
பகுப்பு:பண்டைய கிரேக்கம்
1,3-ஈரமினோபுரோப்பேன்

**1,3-ஈரமினோபுரோப்பேன்** *(1,3-Diaminopropane)* என்பது (CH2)3(NH2)2  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இதை 1,3- டையமினோபுரோப்பேன், மும்மெத்திலீன் ஈரமீன், மும்மெத்திலீன்டையமீன் என்ற பெயர்களாலும் அழைக்கலாம். எளிய இந்த ஈரமீன் மீன் வாசனை கொண்ட ஒரு நிறமற்ற நீர்மமாகும். தண்ணீரிலும் பல முனைவுக் கரைபான்களிலும் மும்மெத்திலீன்டையமீன் கரையும். இது 1,2-ஈரமினோபுரோப்பேனுடன் மாற்றியப் பண்பைக் கொண்டுள்ளது. பல்லினவளையங்களைத் தொகுக்கும் கரிம வினைகளில் நெசவுத் தொழிலில் துணிகளை இறுதிசெய்வது மற்றும் ஒருங்கிணைவுச் சேர்மங்களில்  பயன்படுத்துவதைப் போல இவ்விரண்டு சேர்மங்களும் கட்டுறுப்புத் தொகுதிகளாக உள்ளன. அக்ரைலோநைட்ரைலை அமீனேற்றம் செய்வதால் உருவாகும் அமினோபுரோப்பியோநைட்ரலை தொடர்ந்து ஐதரசனேற்றம் செய்து 1,3-ஈரமினோபுரோப்பேன் தயாரிக்கப்படுகிறது . 

ஆல்க்கைன் சிப்பர் வினையில் பொட்டாசியம் உப்பு பயன்படுத்தப்படுகிறது

பைரோசேன்ட்ரோன், லோசோசேன்ட்ரோன் தயாரிப்பில் 1,3- டையமினோபுரோப்பேன் பயன்படுத்தப்படுகிறது.

## பாதுகாப்பு

1,3-டையமினோபுரோப்பேன் உயிர் கொல்லும் அளவு 177 மி.கி கி.கி−1 அளவு முயல் தோலில் படநேர்ந்தால் நச்சுத்தன்மையை அளிக்கிறது. 

## மேற்கோள்கள்

பகுப்பு:டையமீன்கள்
பகுப்பு:அமீன்கள்
2,4-ஈரமினோதொலுயீன்

**2,4-ஈரமினோதொலுயீன்** *(2,4-Diaminotoluene)* என்பது C6H3(NH2)2CH3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இதை 2,4- டையமினோதொலுயீன் என்ற பெயராலும் இதை அழைக்கலாம். இதே மூலக்கூற்று வாய்ப்பாட்டைக் கொண்ட ஆறு மாற்றியங்களில் 2,4-ஈரமினோதொலுயீன் சேர்மமும் ஒன்றாகும். தூய்மையான நிலையில் இச்சேர்மம் வெண்மை நிறத்துடன் காணப்படுகிறது. வர்த்தக மாதிரிகள் மஞ்சள், பழுப்பு நிறங்களுடன் காணப்படுகின்றன, 2,4-இருநைட்ரோதொலுயீனை நிக்கல் வினையூக்கியைப் பயன்படுத்தி ஐதரசனேற்றம் செய்து இதைத் தயாரிக்கலாம். வர்த்தக மாதிரிகள் பெரும்பாலும் 20% 2,6-மாற்றியத்தைப் பெற்றுள்ளன.
பாலியூரித்தேன் தயாரிக்க உதவும் முன்னோடிச் சேர்மமான தொலுயீன் டையைசோசயனேட்டு என்ற சேர்மத்தைத் தயாரிப்பில் 2,4-ஈரமினோதொலுயீன் ஒரு முன்னோடிச் சேர்மமாக விளங்குகிறது. 

பென்சீன்டையசோனியம் குளோரைடுடன் இது வினைபுரிவதால் நேர்மின் அசோ சாயம் அடிப்படை ஆரஞ்சு 1 உருவாகிறது. அசிட்டால்டிகைடுடன் சேர்த்து ஒடுக்க வினைக்கு உட்படுத்துவதால் அடிப்படை மஞ்சள் 9 என்ற அக்ரிடீன் சாயம் உருவாகிறது 

.  

## மேற்கோள்கள்

பகுப்பு:டையமீன்கள்
பகுப்பு:அனிலின்கள்
பகுப்பு:ஒற்றைப்படிகள்
பகுப்பு:ஆல்க்கைல்-பதிலீடு பென்சீன்கள்
சோழன் அதிவிரைவு வண்டி

**சோழன் அதிவிரைவு வண்டி** (Cholan Superfast Express) இந்தியாவின், தமிழ்நாடு மாநிலத்தில், திருச்சிராப்பள்ளி முதல் சென்னை எழும்பூர் வரை தினமும் இயக்கப்படும் ஓர் அதிவிரைவு வண்டியாகும். இது இந்திய ரயில்வேயின், தெற்கு ரயில்வே கோட்டத்தின் கீழ் இயங்குகிறது. இந்த இரயில் சராசரியாக 401 கி. மீ (249 மைல்) தூரத்தை 07 மணி 15 நிமிடங்களில் கடக்கிறது.

## பெயர்க் காரணம்
இந்த இரயில் கடந்து செல்லும் பகுதிகளில்  *சோழ அரசர்கள்* ஆட்சி புரிந்ததால் இந்தப்  பெயரிடப்பட்டது. தஞ்சாவூரைத் தலைமையிடமாக கொண்டு *சோழர்கள்* தங்கள் ராஜ்ஜியத்தை ஆட்சி செய்தனர்.

## கால அட்டவணை

## பெட்டிகள் அமைப்பு
இந்த வண்டியில் மொத்தம் 22 பெட்டிகள் உள்ளன.

## மேலும் பார்க்க
* சேது அதிவேக விரைவுத் தொடருந்து  
* பாண்டியன் அதிவேக விரைவு வண்டி
* மலைக்கோட்டை அதிவிரைவு வண்டி

## மேற்கோள்கள்

பகுப்பு:தமிழகத்தில் தொடருந்து போக்குவரத்து
பகுப்பு:தென்னக இரயில்வே தொடர்வண்டிகள்
பகுப்பு:இந்திய விரைவுவண்டிகள்
ஆல்ஃபா (திரைப்படம்)

**ஆல்ஃபா** (***Alpha***) என்பது வெளிவர இருக்கும் அமெரிக்க நாடக சாகசத் திரைப்படமாகும். ஆல்பர்ட் ஹ்யூஸ்  எழுதிய கதைக்கு, டானியேல் செபாஸ்டியன் வைடென்ஹூப்ட்  திரைக்கதை எழுத, ஆல்பர்ட் ஹ்யூஸ் இயக்கியுள்ளார்.  இப்படத்தில் கோடி ஸ்மித், லியோனர் வரெலா, ஜென்ஸ் ஹல்டன் உள்ளிட்டோர் நடித்துள்ளனர். துணைக் கதாபாத்திரங்களாக இலங்கையைப் பூர்வீகமாகக் கொண்டவரும் கனடா நடிகையுமான பிரியா ராஜரத்தினம் வருகிறார். இப்படமானது பனி யுகத்தின் போது ஒரு இளம் வேட்டைக்காரனையும் அவனது நண்பனான காயமடைந்த ஓநாயையும் கதை பின்தொடர்கிறது. இது சோனி பிக்சர்சால் அமெரிக்காவில் 2018 ஆகத்து 17 அன்று வெளியிடப்பட்டது.

## கதை
20000  ஆண்டுகளுக்கு முன்னர் பூமியில் பனி யுகம் இருந்த காலத்தில் படத்தின் கதை நடக்கிறது. பதின்ம வயதை நிறைவுசெய்யும் வயதில் இருக்கும் ஒரு இளைஞன் காட்டெருது வேட்டைக்கு தன் குழுவோடு போகிறான். அங்கே அந்தக் குழுவிலிருந்து தொலைந்து போகும் அவன் ஒரு விபத்தில் காயமடைந்து சாவை எதிர்நோக்கி இருக்கிறான். இந்நிலையில், அதே போன்ற நிலையில் இருக்கும் ஓர் ஓநாயைச் சந்திக்கிறான். இயல்பில் தனது எதிரியான ஓநாயை, அந்தக் கடின நிலை காரணமாக நண்பனாக மாற்றுகிறான்.  தனது தந்தையின் தாரகமந்திரமான ‘தலைவன் இல்லாதபோது அவனாக நீயே மாறு’ என்ற சொல்லைப் பின்பற்றி நடைபோடுகிறான். வழியில் கொடூர விலங்குகள், கடுங்குளிர் காலத்தின் தொடக்கம், அபாயகரமான நில அமைப்பு என அடுத்தடுத்த சவால்களை புது நண்பன் உதவியுடன் எதிர்கொண்டு தனது இருப்பிடத்துக்குத் திரும்பும் சாகசமே படத்தின் கதையாகும்.

## நடிகர்கள்

* கேடாவாக கோடி ஸ்மித்
* ஷமானாக லியோனர் வரெலா
* ஜீயாக ஜென்ஸ் ஹல்டென்
* டவ்வாக ஜொஹானேஸ் ஹக்கூர் ஜொஹானெசன்

## தயாரிப்பு

### வளர்ச்சி
இந்தப் படம் 2015 செப்டம்பர் 15 அன்று முதன்முதலாக அறிவிக்கப்பட்டது, ஆல்பர்ட் ஹ்யூஸ் இயக்குநராக உறுதிப்படுத்தப்பட்டார். இதை ஸ்டுடியோ 8 என்ற தயாரிப்பு நிறுவனத்தால்  ஐமாக்ஸ் 3டி வடிவமைப்பில் தயாரிக்கப்படுகிறது. 2016 பிப்ரவரி 19 அன்று நடிகர்கள் இறுதி செய்யப்பட்டனர். கோடி ஸ்மிட்-மேக்ஃபி 2015 நவம்பர் 12 இல் நடிக்க இருப்பதாக உறுதிசெய்யப்பட்டது.

### படப்பிடிப்பு
படத்தின் படப்பிடிப்பானது வான்கூவர் மற்றும் டிரம்ஹெல்லர் ஆகிய பகுதிகளில் நடந்தது. வான்கூவரின் கிழக்கு கென்ட் அவென்யூக்கு அருகே ஒரு எல்லைப்புற சாலையில் பெரிய செட்டிங்குகள் அமைக்கப்பட்டன.சில காட்சிகள் பர்னாபை நகரில் நடந்தன. பின்னர் ஐஸ்லாந்தில் படப்பிடிப்புகள் நடந்தன.  வன்கூவரில் 2016 பிப்ரவரி 22 இல் தொடங்கிய படப்பிடிப்பானது, மே 20 அன்று முடிவடைந்தது.  2016 ஏப்ரல் மாதத்தில் கனடாவின் பாட்ரிசியா ஆல்பர்டாவுக்கு அருகிலுள்ள டைனோசர் மாகாண பூங்காவில் படப்பிடிப்பு நடந்தது.

படத் தயாரிப்பிற்காக ஐந்து ஆல்பர்ட்டா காட்டெருதுகள் கொல்லப்பட்டதாக விசாரணை செய்யப்பட்டது.

## வெளியீடு
2017 சூனில் படத்தின் பெயரானது *தி சாலட்டிரியன்* என்பதிலிருந்து *ஆல்ஃபா* என்று மாற்றப்பட்டது.  2017 செப்டம்பரில் வெயிடப்படுவதாக அறிவிக்கப்பட்ட படத்தின் வெளியீடு பின்னர்,  2018 மார்ச் 2 அன்று வெளியிடப்படுவதாக அறிவிக்கப்பட்டது. பின்னர் 2017 திசம்பருக்கு ஒத்திவைக்கப்பட்ட வெயீட்டுத் தேதி,  2018 செப்டம்பர் 14க்கு ஒத்திவைக்கப்பட்டது. மீண்டும் வெளியாட்டுத் தேதியாக 2018 ஏப்ரல் என்று அறிவிக்கப்பட்டு, பின்னர் அதுவும் மாற்றப்பட்டு கடைசியாக 2018 ஆகத்து 17 வெளியானது.

## மேற்கோள்கள்

## வெளி இணைப்புகள்

* 
* 
* Box Office Mojo

பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
1281

**1281** (**[[உரோமை எண்ணுருக்கள்|MCCLXXXI]]**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
*ஆகத்து 12 &ndash; சப்பான் மீதான இரண்டாவது மங்கோலிய முற்றுகை தோல்வியில் முடிந்தது. பெரும் சூறாவளியினால் (கமிக்காஸ்) பெரும் எண்ணிக்கையான சீன கொரியப் படையினர் (140,00 இற்கும் அதிகமானோர்) உயிரிழந்தனர், 4,000 கப்பல்கள் சேதமடைந்தன.
*அக்டோபர் 29 &ndash; சிரியா மீதான மங்கோலியாவின் அபகா கானின் முற்றுகையை மம்லூக் சுல்தான் கலவூன் முறியடித்தார்.
*தொன்மை வாய்ந்த தாவோயிச நூல்களை எரிக்க குப்லாய் கான் உதரவிட்டார். 
*மொன் இனத்தவரின் அரிப்புஞ்சாய் இராச்சியம் முடிவுக்கு வந்தது. இதன் தலைநகர் பம்பூன் (இன்றைய தாய்லாந்தில்) லன்னாதாய் இராச்சியத்தினால் கைப்பற்றப்பட்டது.
*உதுமானியப் பேரரசின் நிறுவனர்உஸ்மான் பே, மத்திய அனத்தோலியாவின் சோகுத் இனத்தவரின் தலைவரானார். இவர் 1299 இல் செல்யூக் இராச்சியத்திடம் இருந்து விடுதலையை அறிவித்து உதுமானியப் பேரரசைத் தோற்றுவித்தார்.
*பைசாந்தியரின் தாக்குதலை அடுத்து அல்பேனியா இராச்சியத்தின் நிலப்பரப்பு பெருமளவு குறைந்தது.
*கான்ஸ்டண்டினோபிலில் புதிதாக மீளுருவாக்கப்பட்ட பைசாந்தியப் பேரரசு மீது சிலுவைப் போரை நடத்துவதற்கு திருத்தந்தை நான்காம் மார்ட்டின் உத்தரவிட்டார். பிரெஞ்சு, வெனிசியர்கள் கான்ஸ்டண்டினோபில் நோக்கிச் சென்றனர், ஆனாலும் அடுத்த ஆண்டு அவர்கள் அங்கிருந்து விரட்டப்பட்டனர்.
*மூன்றாம் நிக்கொலாசுக்குப் பின்னர் நான்காம் மார்ட்டின் 189வது திருத்தந்தையாகப் பதவியேற்றார்.
*சுதேயுப்பாவின் பின் இந்தியாவின் அகோம் பேரரசராக சுபின்பா ஆட்சியேறினார்.

## பிறப்புகள்
*ஆகத்து 4 &ndash; குலுக் கான், மங்கோலியப் பேரரசர் (இ. 1311)

## இறப்புகள்

## மேற்கோள்கள்
ராம் சேவக் சர்மா

**ராம் சேவக் சர்மா** ( Ram Sewak Sharma 1955) என்பவர் இந்திய அரசு அதிகாரி ஆவார். இந்திய ஆட்சிப் பணி 1978 ஆம் ஆண்டு  குழுவைச் சேர்ந்தவர். இந்தியத் தொலைத்தொடர்பு ஒழுங்குமுறை ஆணையம் என்ற அமைப்பின் தலைவராக இருக்கிறார். இதற்கு முன் மின்னணு மற்றும் தகவல் தொழில் நுட்பத் துறையிலும் செய்தி மற்றும் தகவல் துறையிலும் செயலர் பொறுப்புகளில் பணியாற்றினார்.

## கல்வித் தகுதிகள்

உத்தரபிரதேச மாநிலத்தில் ஒரு சிற்றுரில் பிறந்தார். அந்த ஊருக்கு அண்மையில் இருந்த பள்ளிகளில் பயின்று அலகாபாத் பல்கலைக் கழகத்தில் சேர்ந்து 1974இல்  இளம் அறிவியல் பட்டம் பெற்றார். கான்பூர் ஐ.ஐ.டி. கல்வி நிறுவனத்தில் படித்து 1976இல் கணிதத்தில் முதுஅறிவியல் பட்டம் பெற்றார். பின்னர் 2000 ஆண்டில் கலிபோர்னியா பல்கலைக்கழகத்தில் கணினித் துறையில் பட்டம் பெற்றார்.

## சர்ச்சை

ஆர்.எஸ்.சர்மா அண்மையில் தனது ஆதார் எண்ணை வெளியிட்டு, இதனைக் கொண்டு தனது தனி விவரங்களைக் கண்டுபிடியுங்கள் என வெளிப்படையாக டுவிட்டரில் அறைகூவல் விடுத்தார். வெளியான சில மணி நேரங்களில் சில குறும்பர்கள் ஆர்.எஸ்.சர்மாவின் பான்எண், பிறந்த தேதி, தொலைபேசி எண் போன்ற  விவரங்கள்  அனைத்தையும் வெளியிட்டனர். அவரது வங்கிக் கணக்கிலும் ஒரு ரூபாய் செலுத்தப்பட்டது. இந்தச் செய்தி பரபரப்பையும் விவாதங்களையும் ஏற்படுத்தியது.

## மேற்கோள்

பகுப்பு:இந்திய அரசு அதிகாரிகள்
பகுப்பு:1955 பிறப்புகள்
அவுண்டா நாகநாதர் கோயில்

**அவுண்டா நாகநாதர் கோயில்** (**Aundha Nagnath Temple**) (மராத்தி औंढा नागनाथेश्वर देउळ) என்பது ஒரு பழமையான சிவன் கோயிலாகும்.  8வது சோதிலிங்க தலமான இது இந்தியாவின், மகாராட்டிரத்தின், ஹிங்கோலி மாவட்டத்தில் உள்ள அவுண்டா நாகநாதத்தில் உள்ளது.

## வரலாறு
அவுண்டா நாகநாதர் கோயிலானது (நாகேஸ்வரம்) இந்தியாவின் பன்னிரெண்டு சோதிலிங்கத் தலங்களில் எட்டாவது இடமாக கருதப்படுகிறது, இது பக்தர்களின் முக்கியமான புனிதத் தலமாக உள்ளது. தற்போது உள்ள இந்தக் கோயிலானது பொ.ஊ. 13-ஆம் நூற்றாண்டில் தேவகிரி யாதவ மன்னர்களால் கட்டப்பட்டதாக தெரிகிறது. முதலில் இக்கோயிலானது பாண்டவர்கள் தங்கள் 14 ஆண்டு வனவாசத்தின்போது  தருமனால் கட்டப்பட்டதாக கூறப்படுகிறது.

இந்தக் கோயிலானது இந்து சமயத்தின் ஒரு பிரிவினரான வர்க்காரிகளால் மதிக்கப்படும் புனிதர்களான நாம்தேவ், விசாபா கெகரா, ஞானேஷ்வர் ஆகியோரின் வாழ்க்கையுடன் நெருக்கமாக தொடர்பு கொண்டுள்ளது.

## கோயில் அமைப்பு
இக்கோயில் நாற்புரமும் மதில்களால் சூழப்பட்டு, உள்ளே பரந்த இடம் கொண்டதாக உள்ளது. கிழக்கிலும் வடக்கிலும் வாயில்கள் உள்ளன, என்றாலும் வடக்கு வாயிலானது பெரியதாகவும் புழக்கத்தில் உள்ளதாகவும் உள்ளது. கோயிலானது 669.60 சதுர மீட்டர் (7200 சதுர அடி) பரப்பளவு கொண்டதாகவும்,  18.29 மீட்டர் (60 அடி) உயரமுடையதாகவும் உள்ளது.  கோயில் வளாகத்தின் மொத்தம் பரப்பளவானது 60,000 சதுர அடியாக  உள்ளது. சமய முக்கியத்துவத்துவ்வம் கோண்ட இந்தக் கோயிலானது அழகிய சிற்பவேலைப்பாடுகளைக் கொண்டதாக உள்ளது. தற்போதைய கோயிலின் அடிப்பகுதியானது ஹெமத்பந்தி கட்டட பாணியில் உள்ளது, அதையடுத்த மேல்பகுதியானது பிற்காலத்தில் மறுசீரமைப்பு செய்யப்பட்டதால். அது பேஷ்வா ஆட்சிக் கால பாணியில் உள்ளது. கோயில் விமானமானது வாழைப்பூ போன்று கூம்புவடிவில் உயராமாக சிற்பவேலைப்பாடுகளுடன் உள்ளது. விமானத்தின் கீழுள்ள கருவறையில் ஒரு மேடை மட்டுமே உள்ளது. கருவறையின் இடப்பக்க மூலையில் நான்குக்கு நான்கடி என்ற அளவில் உள்ள சுரங்கப்பாதையில் சென்றால் பூமிக்கு அடியில் உள்ள கருவறையில் நாகநாதர் லிங்கவடிவில் உள்ளார். 
## அமைவிடம்
இத்தலம் மகாராட்டிரத்தின் ஹிங்கோலி மாவட்டத்தில் உள்ளது. இங்கு செல்ல வைத்தியநாதர் கோயில், பரளியில் இருந்தும் பர்பானியில் இருந்தும் பேருந்துகள் உள்ளன. இத்தலத்தின் தென்கிழக்கே 30 கி.மீ. தொலைவில் சோண்டி என்ற தொடர்வண்டி நிலையம் உள்ளது.   
## மேற்கோள்கள்

பகுப்பு:மகாராட்டிர இந்துக் கோயில்கள்
பகுப்பு:சோதிலிங்க சிவன் கோயில்கள்
பகுப்பு:ஹிங்கோலி மாவட்டம்
1305

**1305** (**[[ரோம எண்ணுருக்கள்|MCCCV]]**) பழைய யூலியன் நாட்காட்டியில் வெள்ளிக்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
*சூன் 5 &ndash; ஒன்பதாம் பெனடிக்டிற்குப் பின்னர் ஐந்தாம் கிளெமெண்டு 195-வது திருத்தந்தையாக லியோன் நகரில் பதவியேற்றார்.
*சூலை &ndash; பைசாந்தியப் பேரரசுக்கும் கட்டலான் கம்பனிக்கும் இடையில் ஆப்போசு என்ற இடத்திப் போர் நிகழ்ந்தது.
*ஆகத்து 5 &ndash; இங்கிலாந்துக்கு எதிராக இசுக்காட்லாந்துக் கிளர்ச்சிக்குத் தலைமை வகித்த வில்லியம் வேலசு கிளாஸ்கோ அருகில் கைது செய்யப்பட்டார். இவர் லண்டனுக்குக் கொண்டு செல்லப்பட்டு அங்கு ஆகத்து 23-இல் தூக்கிலிடப்பட்டார்.
*டிசம்பர் 20 &ndash; தில்லி சுல்தானகத்தின் தளபதி மாலிக் கபூர் அம்ரோகா சமரில் மங்கோலியரை வென்றார்.
*மூன்றாம் வென்சசுலாசு பொகீமிய இராச்சியத்தின் மன்னராக முடிசூடினார்.
*பிரெஞ்சு மன்னர் நான்காம் பிலிப்பு தேவாலய புனித வீரர்கள் மீது சமய மறுப்புக் குற்றம் சுமத்தினார்.

## பிறப்புகள்

## இறப்புகள்

*ஆகத்து 23 &ndash; வில்லியம் வேலசு, இசுக்காட்டிய நாட்டுப்பற்றாளர்

## மேற்கோள்கள்
பரோ விமான நிலையம்

**பரோ வானூர்தி நிலையம்** , பூட்டானில் அமைந்துள்ள ஒரே பன்னாட்டு விமான நிலையம் ஆகும். இது பரோ சூ ஆற்றங்கரையை ஒட்டிய பள்ளத்தாக்கில் அமைந்துள்ளது. இந்நிலையம் மலைகளால் சூழப்பட்டுள்ளதாலும், சிறிய ஓடுபாதையைக் கொண்டுள்ளதாலும், இங்கு விமானங்களை தரையிறக்குவதும் பறப்பதும் கடினமானதாகும். இதனால் வெகு சில வானூர்தி ஓட்டுநர்களுக்கு மட்டும் இங்கு வானூர்தியை இயக்க அனுமதி அளிக்கப்பட்டது.

இத்தகைய சூழ்நிலையால் பகல் நேரத்தில் மட்டும் இங்கு வானூர்திகளை இயக்க அனுமதி அளிக்கப்பட்டுள்ளது. தட்பவெட்ப நிலை கண்காணிக்கப்பட்டே விமானங்கள் தரையிறக்க அனுமதிக்கப்படும்.

பரோ நகரத்தில் இருந்து சாலை வழியாக ஆறு கி.மீ பயணித்து இந்நிலையத்தை அடையலாம். திம்புவில் இருந்து 54 கி.மீ பயணித்தும் வந்து சேரலாம்.
thumb|250x250px|நிலையத்தின் உள்ளறை
thumb|250x250px|விமான நிலையத்தில் நிறுத்தி வைக்கப்பட்டுள்ள டுரூக்யேர் ஏர்பஸ் ஏ319

## வானூர்திகளும் சேரும் நிலையங்களும்

### பயணியர் விமானங்கள்

## சான்றுகள்

## வெளியிணைப்புகள்

*BBC World feature on landing at Paro Airport
*

பகுப்பு:பூட்டான்
பகுப்பு:வானூர்தி நிலையங்கள்
மறிமான் குழிமுயல்

**மறிமான் குழிமுயல்** (ஆங்கிலப் பெயர்: *Antelope Jackrabbit*, அறிவியல் பெயர்: *Lepus alleni*), தென் அரிசோனா மற்றும் வடமேற்கு மெக்ஸிக்கோ ஆகியவற்றில் காணப்படும் ஒரு வட அமெரிக்க முயல் இனம் ஆகும். இந்த வரம்பில், அது உலர் பாலைவன பகுதிகளை ஆக்கிரமிக்கிறது. இந்த உயிரினம் லெபோரிடே குடும்பத்தில் லகோமோர்பா வரிசையின் கீழ் வகைப்படுத்தப்பட்டுள்ளது. ஆண் மற்றும் பெண் மறிமான் குழிமுயல்கள் தோற்றத்தில் ஒத்ததாக உள்ளன. இந்த இனம் நீண்ட, சுட்டிக்காட்டும் காதுகளுடன் மற்றும் தனித்துவமான உரோம வண்ணத்துடன் பெரியதாக இருக்கும். இது ஒரு வெள்ளை தொப்பை, வெளிர் சாம்பல் பக்கங்கள், ஒரு கருப்புப் பொறிகளுடைய முதுகு மற்றும் கழுத்து மற்றும் மார்பு மீது ஆரஞ்சு வண்ணத்துடன் காணப்படும். இது கருப்புவால் குழிமுயல் மற்றும் வெள்ளைப் பக்கவாட்டுக் குழிமுயல் ஆகியவற்றைப் போலவே காணப்படும். இது அந்தி நேரத்தில் மிகவும் சுறுசுறுப்பாக உள்ளது. இது இரவு நேரங்களில் விழித்திருக்கும் விலங்கு ஆகும். ஆனால் நிலைமைகள் சாதகமானதாக (அதிக மேகமூட்டத்துடன்) இருக்கும்போது பகலிலும் சுறுசுறுப்பாக இயங்கும். இது காக்டஸ்கள், மெஸ்குயிட் இலைகள் மற்றும் பிற தாவரங்களை உண்கிறது.

## விளக்கம்

முயல் பேரினமான *லெபுஸ்* உயிரினங்களிலேயே மறிமான் கழுதை குழி முயல் தான் மிகவும் பெரியது ஆகும். இதன் உடல் நீளம் 52 முதல் 58 சென்டிமீட்டர் (22 இன்ச்)  இருக்கும். இதன் வால் 5 முதல் 10 சென்டிமீட்டர் (3 இன்ச்) நீளம் இருக்கும். இதன் முன்னங்கால்கள் 10 முதல் 20 சென்டிமீட்டர் (3.9 முதல் 7.9 இன்ச்) நீளம் இருக்கும். இதன் பின்னங்கால்கள் 20 முதல் 30 சென்டிமீட்டர் (7.9 முதல் 11.8 இஞ்ச்) நீளம் இருக்கும். மறி மான் கழுதை குழி முயலின் காதுகள் 14–17 சென்டிமீட்டர் (6 இஞ்ச்) நீளம் இருக்கும். இது 9 பவுண்டுகள் வரை எடை இருக்க கூடியது. இந்த உயிரினத்தின் மண்டை ஓடு மிகப்பெரியதாகவும், முகம்  நீளமாகவும் இருக்கும். இதன் காதுகள் மிகவும் நீளமாகவும் புள்ளி மற்றும் ஓரங்களில் வெள்ளை நிறமாகவும் இருக்கும். இதன் வால் இரட்டை நிறத்தில் இருக்கும். மேல் பகுதி கருப்பு நிறமாகவும், கீழ்ப்பகுதி வெளிறிய சாம்பல் நிறமாகவும் இருக்கும். மறிமான் கழுதை குழி முயலின் பக்கவாட்டு பகுதியானது வெளிர் சாம்பல் நிறத்திலும், கழுத்து மற்றும் மார்பு ஆரஞ்சு நிறத்திலும், முதுகு கருப்பு புள்ளிகளுடனும் காணப்படும்.

## உணவு
மறிமான் கழுதை குழி முயலானது புற்கள் மற்றும் பிற இலை நிறைந்த தாவரங்களை உண்கிறது. கனிமங்கள் மற்றும் பிற சத்துக்களை எடுத்துக் கொள்ளும் ஒரு முயற்சியாக இந்த உயிரினங்கள் மண்ணை தோண்டுவதும் அதை உண்பதும்  கண்டறியப்பட்டுள்ளது.

## உசாத்துணை

பகுப்பு:குழிமுயல்கள்
1100

**1100** (**[[ரோம எண்ணுருக்கள்|MC]]**) பழைய யூலியன் நாட்காட்டியில் ஞாயிற்றுக்கிழமை ஆரம்பமான ஒரு நெட்டாண்டாகும்.

## நிகழ்வுகள்
### அமெரிக்காக்கள்
*இன்றைய  ஐக்கிய அமெரிக்காவில் இடம்பெற்ற முதலாவது குடியேற்றம் இங்குள்ள ஒராய்பி (இன்றைய அரிசோனாவில்) என்ற ஊரில் இடம்பெற்றது.
*பெருவில் குசுக்கோ நகரம் அமைக்கப்பட்டது.

### ஆசியா
*சொங் சீனாவின் மக்கள்தொகை அண்ணளவாக 100 மில்லியனைத் தாண்டியது.
*சொங் சீனாவின் பேரரசராக குயிசோங் முடிசூடினார்.
*சனவரி &ndash; பக்தாதில் ருந்து செல்யூக் பேரரசர் முதலாம் மகுமுது அவரது சகோதரனால் வெளியேற்றப்பட்டார், ஆனாலும் சில மாதங்களில் அவர் மீண்டும் நகரை மீளக் கைப்பற்றினார்.
*ஆகத்து 1 &ndash; சிலுவைப் போர்வீரர்கள் கரையோரப் பகுதிகளைக் கைப்பற்ற எடுக்கும் முயற்சிக்கு உதவும் முகமாக செனோவாக் கடற்படைக் கப்பல்கள் இத்தாலியில் இருந்து புறப்பட்டன. இவை லத்தாக்கியா நகரை செப்டம்பர் 25 இல் சென்றடைந்தன.
*ஆகத்து 20 &ndash; வெனிசியர்களின் உதவியுடன் சிலுவைப் போர்வீரர்கள் கைஃபா என்ற இத்தாலியக் கரையோர நகரைக் கைப்பற்றினர்.
*டிசம்பர் 25 &ndash; எருசலேமின் மன்னர் காட்ஃபிறீ சூலை 18 இல் இறந்ததை அடுத்து, அவரது சகோதரர் முதலாம் பால்டுவின் எருசலேமின் மன்னராக பெத்லகேம், பிறப்பிடத் தேவாலயத்தில் முடி சூடினார்.
*கரையோரப் பகுதிகளைக் கைப்பற்ற உதவியமைக்காக செனோவா, வெனிசு, பீசா ஆகிய நகரங்கள் சிலுவை நாடுகளின் வணிக சிறப்புரிமையைப் பெற்றன.

### ஐரோப்பா
*ஆகத்து 2 &ndash; இங்கிலாந்து மன்னர் இரண்டாம் வில்லியம் வேட்டையாடும் போது ஏற்பட்ட விபத்தில் இறந்ததை அடுத்து, அவரது சகோதரர் முதலாம் என்றி மன்னராக அறிவிக்கப்பட்டார்.
*ஆகத்து 5 &ndash; முதலாம் என்றி இங்கிலாந்தின் மன்னராக வெஸ்ட்மின்ஸ்டர் மடத்தில் முடி சூடினார்.
*செப்டம்பர் 23 &ndash; இங்கிலாந்தின் முதலாம் என்றியின் அழைப்பின் பேரில், நாடு கடந்த நிலையில் வாழ்ந்து வந்த கேன்டர்பரி பேராயர் அன்சலேம் இங்கிலாந்து திரும்பினார்.
*நவம்பர் 11 - இங்கிலாந்து மன்னர் முதலாம் என்றி இசுக்காட்லாந்தின் இளவரசி மெட்டில்டாவைத் திருமணம் புரிந்தார்.
*ஐசுலாந்தில் சட்டங்கள் அனைத்தும் எழுத்து வடிவில் இருக்க வேண்டும் எனத் தீர்மானிக்கப்பட்டது.

### சமயம்
*எதிர்-திருத்தந்தை மூன்றாம் கிளெமெண்டு இறந்ததை அடுத்து, புனித உரோமைப் பேரரசர் நான்காம் என்றியின் ஆதரவாளர்கள் தியோதோரிக் என்பவரை எதிர் திருத்தந்தையாக உரோமை நகரில் தேர்ந்தெடுத்தார்கள்.
*பரோயே பேராயம் நிறுவப்பட்டது.

### வேறு
*காயசைக்கும் விளையாட்டு (*draughts*) கண்டுபிடிக்கப்பட்டது (அண்ணளவான காலம்).

## பிறப்புகள்

## இறப்புகள்

## மேற்கோள்கள்
எசுக்காண்டினாவிய மலைகள்

**எசுக்காண்டினேவிய மலைகள்** (*Scandinavian  Mountains*) அல்லது **எசுகாண்டெசு** (*Scandes*) எசுக்காண்டினேவியத் தீவகத்தின்  முழுமையும் நீண்டுள்ள  மலைத் தொடர்.   இம்மலைத் தொடரின் மேற்குப் பகுதி செங்குத்தாக வடகடல், நோர்வீயக் கடல் பகுதிகளில் இறங்கி  நோர்வேயின் கடனீர் இடுக்கேரிகளை உருவாக்கியுள்ளது. வடகிழக்கில் படிப்படியாக   பின்லாந்து நோக்கி வளைந்துள்ளது. வடக்கில் இவை நோர்வேக்கும்  சுவீடனுக்குமான எல்லையாக உள்ளது. இறுதியில் ஆர்க்டிக் வட்டத்தில் 2,000 மீட்டர்கள் (6,600 அடி)  உயரத்தை எட்டுகிறது.   இந்த மலைத்தொடர் பின்லாந்தின்  வடமேற்கு முனையைத் தொடுகிறது.  

இந்த மலைகள் மிகவும் உயரத்தை உடையவை அல்ல. ஆனால் மிகவும் செங்குத்தான பகுதிகளைக் கொண்டவை.  தெற்கு நோர்வேயில்  2,469 மீட்டர்கள் (8,100 அடி) உயரமுள்ள *கலோபிகென்* வடக்கு ஐரோப்பிய நிலப்பகுதியிலுள்ள மிக உயரமான கொடுமுடியாகும்.   சுவீடியப் பகுதியில் 2,104 மீ (6,903 அடி) உயரமுள்ள *கெப்னேகைசா* ]] மிக உயர்ந்த கொடுமுடியாகும். பின்லாந்தில்  1,324 மீ (4,344 அடி) உயரமுள்ள *ஆல்த்தி* மிக உயர்ந்த  கொடுமுடியாகும். 

இம்மலைத் தொடரின் வடக்கு அமைவிடமும் வட அத்திலாந்திக்குப் பெருங்கடலின் ஈரப்பசையும் இணைந்து இங்கு பல  பனிப்புலங்களும்  பனியாறுகளும் உருவாகியுள்ளன. உயரங்களை எட்ட எட்ட வெப்பநிலை விரைவாகக் குறைகிறது. தெற்கு நோர்வேயில் கடல்மட்டத்திலிருந்து  1500 மீட்டர்களுக்கு மேலுள்ள மேற்குச் சரிவுகளிலும் 1200 மீ மேலுள்ள கிழக்குச் சரிவுகளிலும்  பொதுவாகவே நிலத்தடி உறைபனி உருவாகிறது.  வடக்கு நோர்வேயின் மேற்குச் சரிவுகளில் 800 - 900 மீ மேலும்  கிழக்குச் சரிவுகளில் 600 மீ மேலும் நிலத்தடி உறைபனியைக் காணலாம்.
## மேற்கோள்கள்

பகுப்பு:ஐரோப்பிய மலைத்தொடர்கள்
பகுப்பு:நோர்வேயின் புவியியல்
பகுப்பு:சுவீடனின் புவியியல்
பகுப்பு:பின்லாந்தின் புவியியல்
ஜோஹிலா ஆறு

**ஜோகிலா ஆறு** (*Johilla River*), இந்திய மாநிலமான மத்தியப் பிரதேசத்தின் அனூப்பூர் மாவட்டத்தில் அமைந்துள்ள அமர்காண்டக் மலைகளில் உருவாகிறது. அமர்கண்டக்கிலிருந்து 10 கி.மீ தூரத்திலுள்ள ஜவலேஷ்வர் மலைக்கு அருகில் உள்ள ராஜேந்திரகிராமம் வழியாக செல்கிறது. உமரியா மாவட்டத்திலுள்ள கெல்ஹரி ஆற்றுடன் கலக்கிறது.இவ்வாற்றில் மற்றொரு கிளையாற்றில் நீர்த்தேக்கம் அமைக்கப்பட்டுள்ளது.

## சான்றுகள்

பகுப்பு:மத்தியப் பிரதேச ஆறுகள்
மு. இராமசாமி

**மு. இராமசாமி** (**Mu Ramaswamy**, 4 திசம்பர் 1951) என்பவர் பேராசிரியர், எழுத்தாளர், நாடகக்கலைஞர், நடிகர், திரைப்படத் திறனாய்வாளர் ஆவார். இவர் சாஃபக்கிளீசின் நாடகமான ஆண்டிகோனின் தமிழ்த் தழுவலான *துர்கிர அவலம்* மற்றும் பெரியார் ஈ. வே. இராமசாமியின் வாழ்க்கை வரலாற்றை விவரிக்கும் *கலகக்காரர் தோழர் பெரியார்* ஆகிய நாடகங்களுக்காக மிகவும் பிரபலமானவர். பின்னர் இவர் ஜோக்கர் (2016) மற்றும் கே. டி. (2019) போன்ற படங்களில் தொடங்கி தமிழ்ப் படங்களில் முக்கிய வேடங்களில் நடிக்கத் தொடங்கினார்.

## பிறப்பும் படிப்பும்
இராமசாமியின் தந்தையின் ஊர் பாளையங்கோட்டை; தாயின் ஊர் அம்பாசமுத்திரம். பள்ளிப்படிப்பை  பாளையங்கோட்டை அந்தோணியார் பள்ளியிலும் கல்லூரிப்படிப்பை  முதுகலை வரை பாளையங்கோட்டைக் கல்லூரியிலும் படித்து முடித்தார். மதுரைப் பல்கலைக் கழகத்தில் முனைவர் பட்டம் பெற்றார். தோற்பாவை நிழற் கூத்து என்னும் கலையில் ஆய்வு செய்து முனைவர் பட்டம் பெற்றார். மதுரைப் பல்கலைக் கழகம், தஞ்சைத் தமிழ்ப் பல்கலைக் கழகம் ஆகியவற்றில் பேராசிரியராகப் பணிபுரிந்தார். தமிழ்ப் பல்கலைக் கழகத்தில் பேராசிரியராக இருந்த பொழுது கூத்துக் களரி என்ற கல்வித் திட்டத்தை உருவாக்கினார். தமிழ்த் திரைப்படங்களுக்கு விமரிசனம் எழுதினார்.

## நாடக வாழ்க்கை
இவர் ‘நிஜ நாடக இயக்கம்’ என்ற நாடகக் குழுவை உருவாக்கி பல நாடகங்களை நடத்தியுள்ளார். நடிப்பில் இவருக்கு இருந்த ஆர்வத்தினால், துர்கிர அவலம், கழகக்காரர் தோழர் பெரியார் உள்ளிட்ட பல நாடகங்களைத் தமிழில் அரங்கேற்றினார். தமிழ் மீதான இவரது அன்பின் காரணமாகப் பல நாடகங்களைத் தமிழில் மொழிபெயர்த்துள்ளார். இவர் மொழிபெயர்த்த சில நாடகங்களில் ஜி. சங்கர பிள்ளை, பெர்தோல்ட் பிரெக்ட் ஆகியோரின் நாடகங்களும் அடங்கும்.

## திரைப்பட வாழ்க்கை
இராமசாமியின் நாடகத் திறமையைக் கவனித்த நாசர் அவரது தேவதை, மாயன் போன்ற படங்களில் துணை வேடங்களில் நடிக்க வாய்ப்பளித்தார். பல படங்களில் துணை வேடங்களில் நடித்த நிலையில், இராமசாமி ஜோக்கர், கே.டி. ஆகிய படங்களில் தொடங்கி முக்கிய வேடங்களில் நடிக்கத் தொடங்கினார்.

## நடத்திய நாடகங்கள்

* பாதல் சர்க்காரின் ஸ்பார்ட்டகஸ் நாடகம்
* குஜராத்துக் கலவரத்தை விமர்சிக்கும் கட்டுண்ட பிரமோதியஸ்
* பெர்டோல்ட் பாரக்கட்டின் கலிலியோ கலீலீ
* நந்தன் கதை
* தோழர்கள்
* கலகக்காரர் தோழர் பெரியார்
* துர்கிர அவலம்
* கங்கையின் மைந்தன்
* பண்டிதர் மூவரும் மாண்டதொரு சிங்கமும்
* படுகாவலன்
* துர்கிரா அவலம் - சாஃபக்கிளீசின் நாடகமான ஆன்டிகோனின் தமிழ் தழுவல்
* பொன்னியின் செல்வன் - பெரிய பழுவேட்டரையராக

## திரைப்படவியல்
### திரைப்படங்கள்
**குறிப்பில் ஏதும் குறிப்பிடப்படாதவை, அனைத்தும் தமிழ்ப் படங்களே.*

### தொலைக்காட்சி

## மேற்கோள்கள்

பகுப்பு:இந்தியத் தமிழ் நாடகத் துறையினர்
பகுப்பு:வாழும் மக்கள்
பகுப்பு:1951 பிறப்புகள்
பகுப்பு:தமிழ்த் திரைப்பட நடிகர்கள்
1284

**1284** (**[[ரோம எண்ணுருக்கள்|MCCLXXXIV]]**) பழைய யூலியன் நாட்காட்டியில் சனிக்கிழமை ஆரம்பமான ஒரு நெட்டாண்டாகும்.

## நிகழ்வுகள்
### ஆப்பிரிக்கா
*அபூ ஆப்சு உமர் 1283 இல் தனது சகோதரனை ஆட்சியில் இருந்து அகற்றிய கிளர்ச்சியை அடக்கி தூனிசை மீண்டும் கைப்பற்றினான்
*அராகனின் மூன்றாம் பீட்டர் மன்னர் அப்சிது வம்சத்தின் பலவீனத்தைப் பயன்படுத்தி, ஜெர்பா தீவை முற்றுகையிட்டு, அங்குள்ள மக்களை அழித்து, தீவைக் கைப்பற்றினான்.

### ஆசியா
*எகிப்தின் மம்லுக் சுல்தான் அல் மன்சூர் கலாவுன் எருசலேமுடன் 10 ஆண்டு அமைதி ஒப்பந்தத்தை ஏற்படுத்திக் கொண்டான்.
*நொகாய் கான் தலைமையில் மங்கோலிய தங்க நாடோடிக் கூட்டம் அங்கேரியை இரண்டாவது தடவையாகத் தாக்கியது.
*திரால்லெசு என்ற பைசாந்திய நகரம் துருக்கிய அமீரகம் மெந்தேசிடம் சரணடைந்தது. 20,000 பேர் அடிமைகளாயினர்.

### ஐரோப்பா
*மார்ச் 3 &ndash; வேல்சில் ஆங்கிலச் சட்டம் ஏற்றுக் கொள்ளப்பட்டது.
*சூன் 5 &ndash; நாபொலியின் இரண்டாம் சார்லசு மன்னர் அராகனின் மூன்றாம் பீட்டர் மன்னரின் தளபதியினால் சிறைப்பிடிக்கப்பட்டார்.
*ஆகத்து 5&ndash;6 &ndash; பீசா குடியரசு மெலோரியா சமரில் இத்தாலிய நகர அரசான செனோவாக் குடியரசினால் தோற்கடிக்கப்பட்டது. இதன் மூலம் நடுநிலக் கடல் பகுதியில் அதன் செல்வாக்கு வீழ்ச்சியடைந்தது.
*செர்பியாவின் இளவரசர் அங்கேரி மன்னரின் உடன்பிறவா சகோதரியை மணமுடித்ததை அடுத்து, செர்பிய மன்னர் ஸ்டெஃபான் திராகுத்தீன் பெல்கிறேட், சிர்மியா ஆகிய நகரங்களை அங்கேரியிடம் இருந்து பெற்றுக் கொண்டார்.
*நோர்வே செருமானியக் கப்பல் ஒன்றைக் கொள்ளையடித்ததை அடுத்து, செருமானிய இராச்சியம் நோர்வே மீது பொருளாதாரத் தடையை அறிவித்தது.
*செருமானியின் ஆம்பர்கு நகரம் தீயினால் அழிந்தது.

### வேறு
*கேம்பிரிச்சுப் பல்கலைக்கழகத்தின் மிகப்பழைய கல்லூரி பீட்டர்ஹவுஸ் இங்கிலாந்தில் திறக்கப்பட்டது.

## பிறப்புகள்

## இறப்புகள்
*குலசேகர சிங்கையாரியன், யாழ்ப்பாண மன்னர்

## மேற்கோள்கள்
மண்ணாடிப்பட்டு

**மண்ணாடிப்பட்டு** (Mannadipattu) என்பது இந்தியாவின், புதுச்சேரி ஒன்றியப் பிரதேசத்தின், வில்லியனூர் வட்டத்தில் உள்ள ஒரு கிராமம் ஆகும். இது மண்ணாடிப்பட்டு கொம்யூனுக்கும் மண்ணாடிப்பட்டு சட்டமன்றத் தொகுதிக்கும் உட்பட்டது ஆகும். இது புதுச்சேரியின் மேற்குப் பகுதியில் உள்ளது. மண்ணாடிப்பட்டு கொம்யூனும் நெட்டப்பாக்கம் கொம்யூனும் புதுச்சேரி மாநிலத்தின் மேற்கு பகுதியின் எல்லைகளாக உள்ளன.

## மக்கட் தொகை
2001-ஆம் ஆண்டு மக்கள் தொகை கணக்கெடுப்பின் படி 25,473 பேர் வசிக்கின்றனர். இதில் ஆண்கள் 50% மற்றும் பெண்கள் 50% ஆகும்.

## அமைவிடம்
இந்த கொம்யூன் ஆனது புதுச்சேரி நகரத்தில் இருந்து மேற்கு திசையில் 10  கி. மீ. தொலைவில் உள்ளது. இங்கிருந்து திருக்கனூர் வழியாக புதுச்சேரி செல்ல முடியும்.

## மேற்கோள்கள்

பகுப்பு:புதுச்சேரி மாவட்டம்
பகுப்பு:புதுச்சேரி மாவட்டத்திலுள்ள ஊர்களும் நகரங்களும்
கொன்யா

**கொன்யா** (*Konya*, ; , ) துருக்கியின் மத்திய அனத்தோலியா சமவெளியின் தென்மேற்கு விளிம்பிலுள்ள முதன்மையான நகரம்.  2.1 மில்லியன் மக்கள்தொகை கொண்ட இந்த நகரம் நாட்டின் ஏழாவது மிகுந்த மக்கள்தொகை கொண்ட நகரமாக விளங்குகின்றது. கொன்யா மாகாணத்தின் தலைநகராக விளங்கும் இது பொருளியல் நிலையிலும் தொழில் வளர்ச்சியிலும் முன்னேறிய நகராக உள்ளது. 

துருக்கிய தொல்குடியினரால் கைப்பற்றப்பட்ட பின்னர்  கொன்யா 1077–1308 காலகட்டத்தில்  செல்யூக் மரபின் இரம் சுல்தான்களின் தலைநகராகவும் 13ஆவது நூற்றாண்டிலிருந்து 1487 வரை கரமனிதுகளின் தலைநகராகவும் இருந்துள்ளது.  
## மேற்கோள்கள்

## வெளி இணைப்புகள்

*
* Encyclopædia Britannica: Konya

* More information about Konya 
* Emporis: Database of highrises and other structures in Konya
* Detailed Pictures of Mevlana Museum
* Pictures of the city, including Mevlana Museum and several Seljuk buildings
* 600 Pictures of the city and sights
* Extensive collection of pictures of the Mevlana museum in Konya
* *[https://books.google.com/books?id=JryEbmKool0C&pg=PA315&dq=cities+of+asia+minor+ramsay&lr=&as_brr=1&output=html Cities of St. Paul*, 316-384]
*
*
பகுப்பு:துருக்கியின் நகரங்கள்
பகுப்பு:பண்டைய நகரங்கள்
பண்டைய அண்மை கிழக்கின் நகரங்கள்

பண்டைய அண்மைக் கிழக்கின் தற்கால மத்திய கிழக்கு நாடுகளில், கிமு 3,000 ஆண்டுகளுக்கு முந்தைய வரலாறு  கொண்ட பண்டைய நகர அரசுகள் இருந்தன.

இப்பண்டைய நகர அரசுகளின் ஆட்சிகள், கிமு 6ம் நூற்றண்டில் பாரசீகத்தின் அகாமனிசியப் பேரரசு மற்றும் கிமு நான்காம் நூற்றாண்டில் பேரரசர் அலெக்சாந்தர் படையெடுப்புகளாலும், பின்ன்ர் கிபி ஏழாம் நூற்றாண்டில் இசுலாமிய படையெடுப்புகளாலும் முடிவிற்கு வந்தது.

வெண்கலக் காலத்திய பண்டைய அண்மைக் கிழக்கின் மிகப்பெரிய நகரங்களில் ஒன்றாக பண்டைய எகிப்தின் மெம்பிஸ் நகரம் 30,000 மக்களுடன் விளங்கியது. மத்திய வெண்கலக் காலத்தில் மெசொப்பொத்தேமியாவின் ஊர் நகரம் 65,000 மக்கள்தொகையுடனும்,  பாபிலோன் நகரம் 50,000 முதல் 60,000 மக்கள்தொகையுடனும், 20,000 – 30,000 மக்கள்தொகையுடன் இருந்த நினிவே நகரம், கிமு 700ல் (இரும்புக் காலத்தில்) 1 இலட்சம் மக்கள்தொகையுடன் விளங்கியது.

## பண்டைய அண்மை கிழக்கின் நகரங்கள்

### தெற்கு ஈராக் அல்லது [[கீழ் மெசொப்பொத்தேமியா|தெற்கு மெசொப்பொத்தேமியாவின்]] நகரங்கள்
* எசுன்னா
* சிப்பர்
* சுருப்பக்
* கிர்சு
* கிஷ்
* பாபிலோன்
* போர்சிப்பா
* நிப்பூர்
* இசின்
* உம்மா
* லகாசு
* உரூக்
* லார்சா
* ஊர்
* அதாப்
* எரிது
* உரூக்
* உபைது
* செம்தேத் நசிர்
* செலூசியா
* சாமர்ரா
### வடக்கு ஈராக் அல்லது [[மேல் மெசொப்பொத்தேமியா|வடக்கு மெசொப்பொத்தேமியாவின்]] நகரங்கள்
* ஊர்பா
* நினிவே 
* அக்காத்
* அர்பில்
* நிம்ருத்
* அசூர்
### ஈரான்
* எகபடனா
* சூசா
* பெர்சப்பொலிஸ்
* ஈலாம்
### [[அனத்தோலியா]] (தற்கால துருக்கி)
* திராய்
### [[லெவண்ட்]] (தற்கால சிரியா, லெபனான், ஜோர்டான், பாலஸ்தீனம் மற்றும் இஸ்ரேல்)

* அலெப்போ
* டமாஸ்கஸ்
*  மாரி
* காதேஷ்
* நாகர்
* ஊர்கேஷ் 
* எப்லா
* அல்-றக்கா
* அலெப்போ
* ஹமா
* அம்மான்
* சிதோன் 
* திரிபோலி 
* டயர்
* பைப்லோஸ்
* உகாரித்து
* எருசலேம்
* கானான்
* எரிக்கோ
* கைஃபா
* ஏக்கர்
* கலிலேயா

### [[பண்டைய எகிப்திய நகரங்கள்]]
# அதென்
# அஸ்யூத்
# அபுசிர்
# அபிதோஸ்
# அமர்னா
# அல்-உக்சுர்
# அபு சிம்பெல்
# அலெக்சாந்திரியா
# அஸ்வான்
# ஆவரிஸ்
# இட்ஜ்தாவி
# உம் எல்-காப்
# எலிபென்டைன் தீவு
# கர்னக்
# கீசா
# சக்காரா
# சைஸ்
# தச்சூர்
# தனீஸ்
# தினீஸ்
# தீபை
# தேர் எல் பகாரி
# நக்காடா
# நெக்கென்
# பை-ராமேசஸ்
# மெடிநெத் அபு
# மெம்பிஸ்
# மென்டிஸ்
# ஹெல்லியோபோலிஸ்
# ஹெராக்கிலியோபோலிஸ் மக்னா
# தபோசிரிஸ் மக்னா
# பையூம்
# பெலுசியம்
# பெனி ஹசன்
# லிஸ்டு நகரம்

## இதனையும் காண்க
* பண்டைய அண்மை கிழக்கு
* மெசொப்பொத்தேமியா
* பாபிலோனியா
* அனதோலியா
* லெவண்ட்
* பண்டைய எகிப்து
* பண்டைய அசிரியா
* அக்காடியப் பேரரசு
* புது பாபிலோனியப் பேரரசு
* அகாமனிசியப் பேரரசு

## மேற்கோள்கள்

## வெளி இணைப்புகள்
* Geospatial: Mapping Iraq's Ancient Cities
* Ancient cities grew pretty much like modern ones, say scientists (February 2015), *[[Christian Science Monitor]]*

பகுப்பு:மெசொப்பொத்தேமியாவின் வரலாறு
*
பகுப்பு:பண்டைய நகரங்கள்
பகுப்பு:மெசொப்பொத்தேமியா
பகுப்பு:பண்டைய எகிப்து
ஆல்பா-கீட்டோ அடிப்பிக் அமிலம்

**ஆல்பா-கீட்டோ அடிப்பிக் அமிலம்** *(α-Ketoadipic acid)* என்பது C6H8O5 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 2-ஆக்சோ அடிப்பேட்டு என்ற பெயராலும் இச்சேர்மத்தை அழைப்பார்கள். ஆல்பா-அமினோ அமிலமான லைசினின் வளர்சிதை மாற்றத்தில் ஒரு இடைநிலைச் சேர்மமாக இது உருவாகிறது.
 
## மேற்கோள்கள்

பகுப்பு:டைகார்பாக்சிலிக் அமிலங்கள்
பகுப்பு:ஆல்பா-கீட்டோ அமிலங்கள்
நாகேஸ்வரி அண்ணாமலை

**நாகேஸ்வரி அண்ணாமலை** என்பவர் ஒரு தமிழ் எழுத்தாளராவார். இவரின் கணவர் அண்ணாமலை ஒரு தமிழ் ஆளுமையாவார். தமிழ்நாட்டில் பிறந்த நாகேஸ்வரி, இள வயதிலேயே கணவரோடு அமெரிக்கா சென்று வாழ்ந்துவந்துவருகிறார். இவர் தன்னுடைய 60ஆவது வயதுக்குப் பிறகு, எழுதத் தொடங்கினார். இவர் பெரும்பாலும் அமெரிக்க வாழ்வு, கலாச்சாரம் சம்பந்தமான நூல்களை எழுதியுள்ளார்.
## எழுதிய நூல்கள்
* அமெரிக்காவில் முதல் வேலை (அடையாளம் பதிப்பகம்) 
* அமெரிக்க அனுபவங்கள் (அடையாளம் பதிப்பகம்) 
* அமெரிக்காவின் மறுபக்கம் (அடையாளம் பதிப்பகம்) 
* ஐந்து தலைமுறை நாடார் பெண்களின் கதைகள் (அடையாளம் பதிப்பகம்) 
* பாலஸ்தீன இஸ்ரேல் போர் ஒரு வரலாற்றுப் பார்வை 2014 (அடையாளம் பதிப்பகம்) 
* போப் பிரான்சிஸ்: நம்பிக்கையின் புதிய பரிமாணம்
* மொழியியல்: தொடக்கநிலையினருக்கு
* சொந்த ஊரை  நோக்கி 2005 
## மேற்கோள்கள்

## வெளி இணைப்புகள்
வல்லமை

பகுப்பு:தமிழ் எழுத்தாளர்கள்
பகுப்பு:தமிழ்ப் பெண் எழுத்தாளர்கள்
பகுப்பு:அமெரிக்கத் தமிழ் எழுத்தாளர்கள்
இமினோ அசுபார்டிக் அமிலம்

**இமினோ அசுபார்டிக் அமிலம்** *(Iminoaspartic acid)* என்பது C4H5NO4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இமினோ சக்சினேட்டு, இமினோ அசுபார்டேட்டு என்ற பெயர்களாலும் இதை அழைக்கிறார்கள். உயிரியல் தொகுப்பு முறையில் நிக்கோட்டினிக் அமிலத்தைத் தயாரிக்கும்போது டைகார்பாக்சிலிக் அமிலமாக இது உருவாகிறது. அசுபார்டேட்டை ஆக்சிசனேற்றம் செய்து இதைத் தயாரிக்கிறார்கள். குயினோலினேட்டு சின்தேசு என்ற நொதியால் கிளிசரின் பாஸ்பேட் சேர்ந்த இமினோ சக்சினேட்டை ஒடுக்கமடையச் செய்து குயினோலினிக் அமிலத்தை உருவாக்குகிறது . 
  
## மேற்கோள்கள்

பகுப்பு:டைகார்பாக்சிலிக் அமிலங்கள்
பகுப்பு:இமைன்கள்
யெகுடா அமிசாய்

240px| (1994)|thumb|right
**யெகுடா அமிசாய்** ( Yehuda Amichai 3 மே 1924–22 செப்டம்பர் 2000) என்பவர் இசுரேலியக் கவிஞர். இவர் இசுரேலிலும் உலக அளவிலும் பேசப் படுகிற நவீனக் கவிஞர் ஆவார். கவிதைகள், கதைகள், புதினங்கள், நாடகங்கள் ஆகியவற்றை எபிரேய மொழியில் படைத்தார்.

## பிறப்பும் வளர்ப்பும்

யெகுடா அமிசாய் ஒரு யூதர் குடும்பத்தில் செருமானியில் வூர்சுபர்க் என்னும் ஊரில் பிறந்தார். தமது 11 அகவை வரை செருமானியில் வாழ்ந்தார். தொடக்கக் கல்வியை அங்கே முடித்தார். பின்னர் இவருடைய பெற்றோர்  செருசலேமுக்குக் குடிபெயர்ந்து சென்றதால் இவரும் அங்கு போனார். எபிரேய மற்றும் செருமனி மொழிகளைக் கற்றும் பேசியும் வந்தார். இவரது செருமானியப் பெயர் லுத்விக் பூப்பர் ஆகும். இவரது படைப்புகளும் எபிரேய மொழியில் அமைந்தன.

பிரிட்டிசு இராணுவத்தில் சேர்ந்து பணி செய்து இரண்டாம் உலகப் போரில் பங்கு கொண்டார். 1946 இல் படைப் பணியிலிருந்து வெளியேறினார். சில ஆண்டுகள் பள்ளி ஆசிரியராகவும் இருந்தார்.

## படைப்புகள்

போர் முடிந்ததும் அமிசாய் விவிலியத்தையும் எபிரேய இலக்கியங்களையும் செருசலேம் எபிரேய பல்கலைக் கழகத்தில்  கற்றார். 1955 இல் தனது முதல் கவிதைத் தொகுப்பு நூலை எழுதி வெளியிட்டார். இவரது கவிதைகளில் யூத இன மக்களின் வரலாறு பழக்க வழக்கங்கள் நம்பிக்கைகள் பாடப்பட்டன. இவரது கவிதைகள் 40 மொழிகளில் மொழி ஆக்கம் செய்யப்பட்டுள்ளன. ஆங்கிலக் கவிஞர் டேட் ஹியூஸ் என்பவர் அமிசாய்  கவிதைகளை ஆங்கிலத்தில் மொழி பெயர்த்தார்.

## பேராசிரியராக

பெர்கிலி கலிபோர்னியா பல்கலைக் கழகத்தில் வருகைப் பேராசிரியராக இருந்தார். 1987இல்  நியுயார்க்கு பல்கலைக் கழகத்தில் கவிஞராக இருந்தார். இசுரேலியா கருத்தரங்கில் ஆசிரியர்களுக்கு இலக்கியம் கற்பித்தார். எபிரேய பல்கலைக் கழகத்தில் மாணவர்களுக்கு இலக்கியம் கற்றுக் கொடுத்தார்.

## பெற்ற பரிசுகளும் விருதுகளும்
* சியோன்ஸ்கி பரிசு (1957)
* பிரென்னர் பரிசு (1960)
* பியாலிக் பரிசு (1976)
* இசுரேல் பரிசு (1982)
* மால்ராக்ஸ்.   பன்னாட்டு புத்தகக் கண்காட்சி-பிரான்சு (1994)
* மெசிடோனியா தங்கம் ரீத் விருது பன்னாட்டுக் கவிதை விழா (1995)

மத்திய தரைக் கடல் பிரதேசத்தில் அமைதி ஏற்படுத்தியமைக்காக யாசர் அராபத், சிமோன் பெரெஸ், இட்சாக் ரபீன் ஆகிய மூவருக்கும்  ஓஸ்லோவில் நடந்த  நோபல் பரிசு வழங்கிய விழாவில் எகுடா அமிசாயின் கவிதை ஒன்றைப் படித்துக் காட்டினார் இட்சாக் ரபீன். அப்பொழுது அவ்விழாவில் அமிசாய் கலந்து கொண்டார்.

## மேற்கோள்

பகுப்பு:கவிஞர்கள்
பகுப்பு:1924 பிறப்புகள்
பகுப்பு:2000 இறப்புகள்
ஆர். கே. தவன்

**ஆர். கே. தவன்** (*Rajinder Kumar Dhawan*, 16 சூலை 1937 - 6 ஆகத்து 2018) என்பவர் இந்திய அரசியல்வாதியும், முன்னாள் இந்திய தேசிய காங்கிரசின் முக்கிய தலைவரும் மற்றும் மாநிலங்களவை உறுப்பினரும் ஆவார். இவர் மேனாள் பிரதமர் இந்திரா காந்தியின் தனிச்செயலராகவும் நெருக்கமான உதவியாளராகவும் இருந்தார். நெருக்கடி காலத்தில் அதிகாரமும் செல்வாக்கும் மிக்கவராக இருந்தார். டேராடூனில் உள்ள கர்னல் பிரவுன் கேம்பிரிச் பள்ளியிலும், பனாரசு இந்து பல்கலைக் கழகத்திலும் கல்வி பயின்றார். தமது 74 ஆம் அகவையில் திருமணம் செய்து கொண்டார். இவர்
2018 ஆகத்து 6 ஆம் திகதியில் நோய்வாய்ப்பட்டு இறந்தார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1937 பிறப்புகள்
பகுப்பு:2018 இறப்புகள்
பகுப்பு:பீகார் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
தாமிர(I) பாசுபைடு

**தாமிர(I) பாசுபைடு** *(copper(I) phosphide)* என்பது Cu3P என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தாமிர பாசுபைடு, குப்ரசு பாசுபைடு, குப்ரோ பாசுபரசு, பாசுபர் தாமிரம் என்ற பெயர்களாலும் இச்சேர்மத்தை அழைக்கின்றனர். தாமிரம் மற்றும் பாசுபரசு தனிமங்கள் சேர்ந்து இச்சேர்மம் உருவாகிறது. தாமிரத்தின் பாசுபைடு உப்பு தாமிரம்(I) பாசுபைடு என வகைப்படுத்தப்படுகிறது. மஞ்சள் கலந்த சாம்பல் நிறத்தில் எளிதில் நொறுங்கக் கூடிய படிகக் கட்டமைப்பை இச்சேர்மம் பெற்றுள்ளது. தண்ணீருடன் தாமிரம்(I) பாசுபைடு வினைபுரிவதில்லை. 
பாசுபர் வெண்கலம் என்ற பெயரில் தாமிரம்(I) பாசுபைடு தாமிர கலப்புலோகங்களில் மிகவும் பயனுள்ளதாக உள்ளது. தாமிரத்தின் மிகச்சிறந்த ஓர் ஆக்சிசனகற்றியாக இது செயல்படுகிறது.  

எதிர் அனல் உலை அல்லது ஓர் மூசை உலையில் தாமிரம்(I) பாசுபைடு உற்பத்தி செய்யப்படுகிறது. உதாரணமாக சிகப்பு பாசுபரசுடன் தாமிரம் மிகுதி பொருள் ஒன்றுடன் சேர்த்து மேற்கண்ட உலையில் இட்டு இது தயாரிக்கப்படுகிறது. குப்ரிக் ஐப்போபாசுப்பைட்டை கதிர்வீச்சுக்கு உட்படுத்தியும் ஒளிவேதியியல் முறையில் இதைத் தயாரிக்கலாம். புறஊதா கதிரைப் பயன்படுத்தி கதிர்வீச்சுக்கு உட்படுத்தும்போது தாமிர பாசுபைடு ஒளிர்வை வெளிப்படுத்துகிறது. 

வெண் பாசுபரசுடன் தாமிர உப்புக் கரைசலைச் சேர்க்கும்போது கருநீல தாமிர பாசுபைடு படலம் வெண்பாசுபரசின் மீது உருவாகிறது. எனவே, பாசுபரசு துகள்களைக் கொண்டிருக்கும் காயங்கள் 1% தாமிர சல்பேட்டு கரைசலால் கழுவப்படும்போது அத்துகள்கள் எளிதாக நீக்கப்படுகின்றன. அவற்றினுடைய ஒளிர்வு பண்பு இதற்கு உதவுகிறது. பாசுபரசை உட்கொள்வதால் மேற்கொள்ளப்படும் இரைப்பைகழுவலுக்கு தாமிர சல்பேட்டை பயன்படுத்தும்போது தாமிர பாசுபைடு பாதுகாப்பு அடுக்கு உருவாதல் பயன்படுத்திக் கொள்ளப்படுகிறது.
 
## மேற்கோள்கள்

பகுப்பு:செப்பு சேர்மங்கள்
பகுப்பு:பாசுபைடுகள்
பகுப்பு:ஆக்சிசன் நீக்கிகள்
அரராத்து இராச்சியம்

**உரார்த்து இராச்சியம்** (**Urartu**) (),  விவிலியம் கூறும்  அரராத்து மலைகளை மையமாகக் கொண்ட இராச்சியம் ஆகும். தற்கால ஆர்மீனியாவின் மேட்டு நிலங்களில் வளர்ந்த  அரராத்து இராச்சியத்தின் ஹுரியத் மக்கள், தற்கால ஆர்மீனியா, அசர்பைஜான், ஜார்ஜியா,   ஈரான், ஈராக் மற்றும் துருக்கி நாடுகளின் பகுதிகளை கிமு 858 முதல் கிமு 590 முடிய 268 ஆண்டுகள் ஆண்டனர்.

அரராத்து இராச்சியத்தின் நிலப்பரப்புகள் மேற்கில் அனதோலியா மற்றும் மெசொப்பொத்தேமியாவும், கிழக்கில்   ஈரானியப் பீடபூமி, ஆர்மீனியன் மேட்டு நிலங்களைக் கொண்டது.  அரராத்து இராச்சியத்தின் தென்மேற்கில் புது பாபிலோனியப் பேரரசும், தெற்கில் மீடியாப் பேரரசும் இருந்தது. 

இவ்விராச்சிய மக்கள் ஆப்பெழுத்து முறையில் எழுதப்பட்ட உரார்த்து மொழி பேசினர்.

உரார்த்து இராச்சியம் கிமு ஆறாம் நூற்றாண்டின் இறுதியில் வீழ்ச்சி அடைந்து கொண்டிருந்த நேரத்தில், பாரசீகத்தின் மீடியாப் பேரரசினர் கிமு 590ல் அரராத்து இராச்சியத்தை முழுவதுமாகக் கைப்பற்றினர்.  தற்கால ஆர்மினிய மக்களின் முன்னோர்கள் உரார்த்து மொழி பேசியவர்கள் எனக்கருதப்படுகிறது.

## அரராத்து இராச்சியத்தின் ஆட்சியாளர்கள்

# அரமு - கிமு 858–844
# முதலாம் சர்துரி - கிமு 844–828
# இஷ்புய்னி - கிமு  828–810
# மெனுவா - கிமு  785–753
# முதலாம் அர்கிஷ்தி - கிமு  828–810
# இரண்டாம் சர்துரி - கிமு 753–735

## வேளாண்மை
புது அசிரியப் பேரரசில் கையாண்ட வேளாண் முறையே அரராத்து இராச்சியதிலும் கையாளப்பட்டது. போர்க் கைதிகளை தொழிலாளர்களாக பயன்படுத்தினர்.  தானியங்கள், குதிரைகள், காளைகள் முதலியன வரியாக அரசுக்கு செலுத்தினர். அமைதிக் காலங்களில் அரராத்து வணிகர்கள், அசிரியர்களுடன்  மது, இரும்பு, குதிரைகள் மற்றும் கால்நடைகளை பண்டமாற்று முறையில் வணிகத்தில் ஈடுபட்டனர்.    

## அரராத்து இராச்சியத்தின் தொல்பொருட்கள்
அகழாய்வில் கண்டெடுக்கப்பட்ட அரராத்து இராச்சிய தொல்பொருட்கள்:

File:Urartu Helmet Fragment 1.jpg|
File:UrartianCaldron02.jpg|அனதோலியா அகழாய்வில் கண்டெடுத்த அரராத்து இராச்சிய கொப்பரை, அங்காரா அருங்காட்சியகம், துருக்கி 
File:Armenian - Head of a Bull - Walters 54791 - Three Quarter.jpg|கிமு 8ம் நூற்றாண்டின் காளையின் தலை 
File:Tushpuea01.jpg|இறக்கைகள் கொண்ட தேவதை  
File:Khaldi.JPG|அரராத்து மக்களின் ஹல்தி கடவுள் 
File:Urartian language stone, Erebuni museum 3.jpg|ஆப்பெழுத்து முறையில் எழுத்தப்பட்ட அரராத்து மொழிக் கல்வெட்டு


## இதனையும் காண்க
* அக்காடியப் பேரரசு
* ஹுரியத் மக்கள்
* மத்திய அசிரியப் பேரரசு
* புது அசிரியப் பேரரசு
* மத்திய அசிரியப் பேரரசு
* மீடியாப் பேரரசு
* மெசொப்பொத்தேமியா
* புது பாபிலோனியப் பேரரசு

### மேற்கோள்கள்

## வெளி இணைப்புகள்

*Livius History of Urartu/Armenia 
* Historical Maps of Urartu at WikiMedia Commons
* An Urartian Ozymandias  – article by Paul Zimansky, *Biblical Archaeologist*
* Urartu Civilization
* Urartu (Greek Ararat)
* Capital and Periphery in the Kingdom of Urartu, Yehuda Dagan, Israel Antiquities Authority

பகுப்பு:பண்டைய வரலாறு
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:மெசொப்பொத்தேமியா
பகுப்பு:மெசொப்பொத்தேமியாவின் வரலாறு
பார்கவி நாராயண்

**பார்காவி நாராயண்** (*Bhargavi Narayan*) இந்தியத் திரைப்பட நடிகை ஆவார். இவர் பல கன்னடத் திரைப்படங்களில் நடித்துள்ளார். பல்லவி, முய்யி, ஜாபூ சவாரி, காத பவுதிகளு, இதொள்ளெ ராமாயண ஆகிய திரைப்படங்களில் நடித்துள்ளார்.

## தொழில்
இவர் இருபதுக்கு அதிகமான கன்னடத் திரைப்படங்களில் நடித்திருக்கிறார். மந்தனா, முக்தா ஆகிய தொலைக்காட்சித் தொடர்களிலும் நடித்துள்ளார். அனைத்திந்திய வானொலிக்காக நாடகங்களை எழுதியுள்ளார். கன்னட நாடக சங்கத்தில் உறுப்பினராக இருந்தார்.

இவர் இஎஸ்ஐ கார்ப்பரேஷன் நிறுவனத்தில் மேலாளராகப் பணியாற்றியுள்ளார். *நா கண்ட நம்மவரு* என்ற கன்னட நூலையும் எழுதியுள்ளார்.

## வாழ்க்கைக் குறிப்பு
இவர் 1938ஆம் ஆண்டில் பிப்பிரவரி மாதத்தில் நாமகிரியம்மாவுக்கும் ராமசாமிக்கும் மகளாகப் பிறந்தார். இவர் கன்னடத் திரைப்பட நடிகரும் ஒப்பணையாளருமானவரை மணந்தார்.

## விருதுகள்
* சிறந்த குணசித்திர நடிகைக்கான கர்நாடக மாநில அரசின் திரைத்துறை விருது (1974–75)
* கர்நாடக மாநில நாடக சங்க விருது (1998)
* கர்நாடக மாநில நாடகப் போட்டியில் சிறந்த நடிகைக்கான விருது

## சான்றுகள்

## இணைப்புகள்
*

பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:1938 பிறப்புகள்